Līzespasts
Līzespasts ir ciems Smiltenes novada Trapenes pagastā. Izvietojies pagasta ziemeļdaļā autoceļu A2 un P44 krustojumā 5 km no pagasta centra Trapenes, 41,5 km no novada centra Smiltenes un 161 km no Rīgas. Apdzīvotā vieta izveidojusies lielceļa malā pie bijušās zirgu pasta stacijas un kroga. Zirgu pasta stacija un Līzeskrogs (abi celti 19. gadsimta 1. pusē) ir valsts nozīmes arhitektūras pieminekļi.